# Opsummering af emner på konferencen om højresvingsulykker den 28.1.

**Orienteringstop**

* + Hvis chaufføren er det mindste i tvivl er et orienteringsstop absolut nødvendigt, men et tvungent obligatorisk orienteringsstop kan meget vel være med til at forøge risikoen for højresvingsulykker.

**Placering (før stoplinje, hvis denne ikke er tilbagetrukket)**

* + Giver bedre mulighed for at se cyklisterne. Der er mange steder, linjen kun er trukket 3 meter tilbage. Sørg om muligt for, at der er mindst 5 meter til cyklisterne foran bilen.

**Hastighed (før og under svingning)**

* + En særdeles vigtig parameter. For høj hastighed frem mod krydset og under svingningen forøger risikoen for ulykker drastisk.

**Synsfelt**

* + Hele synsfeltet i for- og sideruder skal være frit, selv mindre ting i synsfeltet kan være afgørende for, om chaufføren ser cyklisten.

**Udstyr (fx PC og GPS)**

* + Ud over at disse ofte er med til at forurene synsfeltet, kan meddelelser og lyde være med til at distrahere chaufføren.

**Kamera**

* + Korrekt indstillede spejle er den vigtigste forudsætning for at undgå ulykker. Et supplerende kamera kan give chaufføren fordele i forhold til synsfelt og orienteringsmuligheder i mørke. Det er yderst vigtigt at monitoren placeres i højre side i sammenhæng med spejlene.

**Konstruktion af bilen (lovkrav og producenter)**

* + Det er systemer undervejs, som minder om blindvinkelassistenten som kendes fra personbiler. Chaufføren får visuel markering af at der er cyklister/gående mv. på højre side af bilen. Blindvinkelspejlet bør ikke længere være lovligt.

**Handlenorm (kendskab til)**

* + Udbrede kendskabet til chaufførens handlenorm ved højresving til cyklisterne.

**Handlenorm (en lille forklaring)**

* + Under et højresving kan chaufførens opmærksomhed deles op i to faser:
		1. På vej hen mod krydset tæller chaufføren cyklister, imens der ventes på grønt lys er fokus på højre side af lastbilen.
		2. Ved fremkørsel flyttes fokus til bl.a. fodgængerfelt foran bilen, fodgængerfelt på sidevej, forhindringer på sidevej, modkørende der svinger til venstre mv. Umiddelbart før der køres orienteres der igen i spejle/sideruder i højre side.
	+ Denne opdeling af opmærksomhed betyder at chaufføren i et tidsrum ikke kigger i spejlene i højre side, kommer der i dette tidsrum cyklister, som placerer sig i den blinde vinkel, er der meget stor risiko for en ulykke.